Dijagram klasa

[Marta Marija Picić, Patricio Poldrugač, Fran Sabolić]

Za bolju specifikaciju sustava napravili smo jedan dijagram klasa koji sadrži sve klase sustava. „Osnovne“ klase dijagrama koje predstavljaju koncepte iz stvarnog svijeta su Autor, Knjiga, Izdavač, Rezervacija, Posudba, Korisnik, PostavkeSustava, Mjesto i Primjerak. Te klase koristimo dalje u ostalim klasama kako bi mogli lakše upravljati objektima iz stvarnog svijeta koje one predstavljaju. StatusPrimjerka i TipKorisnika su dvije enumeracije korištene za pobližu specifikaciju pojedinog svojstva neke klase. Klasa BazaPodataka, koja je Singleton uzorak, predstavlja „sučelje“ između baze podataka i sustava kao cjeline. Ona se koristi kao posrednik između pojedinih repozitorija i baze podataka. Za posredovanje između klase BazaPodataka i prije navedenih osnovnih klasa uvlei smo klase repozitorija. Repozitoriji prvenstveno služe za lakše rukovanje dodavanjem, ažuriranje i brisanjem podataka iz baze podataka. Svaka funkcionalnost ima definirane forme kojima su one predstavljene. Općenito, svaka funkcionalnost se realizira tako da se dohvaćaju podaci iz baze, obrađuju se, uređuju ili brišu i zapisuju natrag u bazu. U većini slučajeva, moguće je i dodavanje u bazu ovisno o tipu korisnika koji koristi sustav. Za lakšu izradu pojedinih dijelova formi, definirali smo User Controls kojima poopćujemo pojedine elemente unutar formi kako bi se mogli kasnije ponovo iskoristiti.