Dijagram slučajeva korištenja

[Fran Sabolić]

U alatu Visual Paradigm Community Edition izrađen je dijagram slučajeva korištenja na konceptualnoj razini. S lijeve strane navedeni su neregistrirani korisnik, registrirani korisnik, moderator i administrator kao primarni učesnici. Neregistrirani korisnik predstavlja osobu koja može vidjeti prijavu u sustav i kako se učlaniti no osim toga ne može ništa. Registrirani korisnik je osoba koja se registrirala u knjižnici i može ući na sustav te koristiti njegove osnovne funkcionalnosti kao što su rezervacija, pregled knjiga, pregled prošlih rezervacija i aktivnih posudbi. Moderator ima sve mogućnosti kao registrirani korisnik, a predstavlja knjižničara koji može upravljati korisnicima, učlaniti ih, izvršiti vraćanje i posudbu knjigu i slično. Na kraju, administrator ima sve mogućnosti kao moderator, no dodatno može upravljati bazom podataka tako da pristupa pojedinim tablicama u njoj i vrši nad njome CRUD operacije.