Neregistriranog korisnika samo moderator može registrirati, odnosno u našem slučaju to znači da korisnik koji se želi učlaniti u knjižnicu fizički mora doći u knjižnicu kako bi ga knjižničar učlanio. Knjižničar ispunjava podatke o korisniku, unaša OIB, ime, prezime, mobitel, email te adresu prebivališta i adresu boravišta. Samo mjesto prebivališta i boravišta odabire preko padajućeg izbornika čije se vrijednosti dohvaćaju iz baze podataka. Na taj način je knjižničaru olakšan posao popunjavanja ovog obrasca. Nakon što moderator pritisne „Generiraj verifikacijski mejl“ zapravo počinje sama suština procesa učlanjivanja. Prvo se logično provjeri unos da li nešto nije prazno od podataka te se ovisno o tome ispisuje greška. Nakon toga ako je unos dobar, kreira se novi korisnik te se za njega generira QR kod. Nakon toga u bazu se šalje zahtjev za dodavanjem korisnika. Ako je sve uredu, aplikacija sama generira verifikacijski mejl koji sadrži podatke za prijavu i ti podaci se šalju korisniku na njegovu e-mail adresu.