Inventarom knjižnice upravlja moderator. Moderatoru se kada dođe na tu formu učita popis svih knjiga koje knjižnica ima. Moderator upravlja inventarom knjižnice na način da može odabrati određenu knjigu i zatim stisnuti gumb „Pregledaj knjigu“, može dodati novu knjigu, ažurirati podatke postojeće knjige ili može obrisati odabranu knjigu. Ako se odluči za pregledavanje knjige, otvara mu se nova forma „Pregled knjige“ gdje vidi sliku i osnovne podatke o odabranoj knjizi. Također na toj formi može vidjeti podatke o svim primjercima te knjige. Moderator za tu knjigu može dodati novi primjerak ili može obrisati već postojeći primjerak. Pritiskom na „Generiraj Bar-kod“ moderatoru aplikacija izgenerira bar kod kojeg on može isprintati i zalijepiti na knjigu. Ako se vratimo na formu „Inventar knjižnice“ i ako moderator pritisne „Dodaj knjigu“ otvara mu se nova forma za dodavanje knjige. Tu moderator popunjava sve podatke o knjizi te može učitati sliku knjige. Izdavače, žanr i autore bira iz padajućih izbornika čije se vrijednosti dobivaju iz baze podataka. Ako moderator shvati da mu nedostaje neki izdavač, autor ili žanr, može ih pritiskom na odgovarajući gumb dodati te mu se onda otvori nova forma za dodavanje traženog. Budući da neka knjiga može imati više autora moderatoru je omogućeno i to da pritiskom na „x-ić“, odnosno „+-ić“ dodaje ili briše polje za unos autora. Klikom na gumb „Spremi“ moderator sprema novu knjigu u bazu podataka.